Idäntörökki

Idäntörökki (Beckmannia eruciformis) on heinälaji, jota esiintyy Itä-Euroopasta Siperiaan ja Keski-Aasiaan. Idäntörökin kukinto on pitkähkö ja kapea röyhy, jossa tähkylät ovat tiheinä ryhminä kahtena rivinä kasvavissa lyhyissä ja litteissä haaroissa. Tähkylä on 2–3 millimetrin kokoinen ja yksikukkainen, kukat ovat kaksineuvoisia. Ulkohelve on karvainen. Se muistuttaa saman suvun toista lajia amerikantörökkiä, josta eroaa kukkatuntomerkeissä. Suomessa idäntörökki on ollut harvinainen ja satunnainen uustulokas, jota on tavattu 1900-luvun alkupuolella.

Lähteet

Aiheesta muualla 
 Suomen Lajitietokeskus: Idäntörökki – Beckmannia eruciformis

Törökit